In nomine sanctæ  individuæ Trinitatis, amen. PHILIPPUS Dei gratiâ Francorum Rex. Ad quærimoniam Ecclesiarum contra eorum impugnatores, in multa regia copia Burgundiam intravimus, ut quæ malefactorum injuriis opprimebantur, nostro recreentur auxilio,  firmam Ecclesiis pacem restitueremus. Controversiam verò Episcopi  Clericorum Matisconensium contra Girardum Comitem Viennensem sub Petro-Pertusio propè Vizeliacum propter negotia terræ Burgundiæ dedicenda sedentes, Baronibus regni nostri astantibus, fine subjuncto determinavimus. Notum itaque facimus universis tam præsentibus quàm futuris, quòd in præsentiâ nostrâ recitatum est privilegium.... patris nostri Ludovici, cujus hæc erat continentia. Scilicet, Comes Girardus Episcopali Sede vacante, in domibus Episcopi, sive rebus tam mobilibus quàm immobilibus, nihil juris haberet;  quòd in rebus Clericorum,  villis, nullas habebat procurationes, nullas hospitationes, nullas exactiones, nullas consuetudines: quæ omnia nos etiam confirmavimus. Ibidem à nobis insuper decretum est, quòd idem Comes in villâ Matisconensi nullam firmitatem habere debeat, præter turrim suam quam tunc temporis habebat. Clericis verò claustrum utrúmque, claustrum vicelicet Ecclesiæ,  claustrum domorum cum universis domibus suis infra ambitum claustri contentis, pro beneplacito suo licebit firmare;  in villis suis, in quibuscumque aliquo tempore firmitates habuerant, præcipuè apud S. Clementem, firmitates ædificare vel augere. Hæc autem Comes Girardus se Episcopo  Clericis inconcussum  illibatum tenere  conservare, sub sacramento fidelitatis quam nobis juramento firmavit. Subjiciens autem utráque pars se nostro arbitrio. Undè Comes Theobaldus avunculus noster auctoritate arbitrii de quærimoniis Clericorum, quòd prædictum est judicavit. De domo verò quam Comes Girardus in eadem civitate habebat, quia supra consuetum statum, firmitatem eidem domui adjecerat, in Curiâ nostrâ arbitratum est, quòd quotiescumque nobis vel nostris expediret, eandem domum nobis vel nostris redderet liberam, ut hominum multitudinem, sive paucitatem nostro beneplacito ibidem imponeremus, cùm ad jura feodi nostri eadem pertineret:  hoc se sacramento jurisjurandi religionis firmaret;  si nollet facere, quod de novo fuerit ædificatum destrueretur,  domus ad status pristini mensuram reduceretur. Hæc omnia ut in posterum illibata maneant  inconcussa, præsentem paginam sigilli nostri auctoritate, ac regii nominis Karactere subter annotato communiri præcepimus. Actum apud Petræ-Pertusi sub Vizeliaco anno Incarnati Verbi M. C. LXXX. regni nostri anno I. Astantibus in palatio nostro, quorum nomina superposita sunt  signa. Signum Comitis Theobaldi Dapiferi nostri, S. Guidonis Buticularii, S. Mathæi de novo Camerarii, S. Radulfi Constabularii. Datum per manum secundi Hugonis Cancellarii.